Lazaros Papadopulos
Lazaros Papadopulos (rođen 1. juna 1980. godine u Krasnodaru) je nekadašnji grčki košarkaš. Igrao je na poziciji centra i bio dugogodišnji reprezentativac Grčke. Sa dva kluba ima osvojene dve Evrolige.

Karijera 
Košarku je počeo da igra u Iraklisu za koji je nastupao od 1996. do 2001. godine. Nakon toga potpisuje za Panatinaikos za koji igra dve godine. Sa Panatinaikosom osvaja Evroligu a sledeće sezone i duplu krunu u Grčkoj. Dobar deo karijere provodi i u Moskvi igrajući za Dinamo, sa kojim je osvojio Evrokup 2006. godine. Vredno pomena je i jednogodišnje igranje za Real Madrid. Veliki uspeh ima i sa Olimpijakosom sa kojim 2012. godine dolazi do još jedne titule Evrolige. Igračku karijeru je završio 2014. godine u Španiji.

Reprezentacija 
Sa juniorskom reprezentacijom Grčke osvaja bronzanu medalju na prvenstvu Evrope 1998. godine.

Dugi niz godina je bio i seniorski reprezentativac. Najveći uspesi sa reprezentacijom Grčke su bili zlato na Evropskom prvenstvu 2005. godine u Beogradu, kao i srebro na Svetskom prvenstvu sledeće godine u Japanu.

Uspesi

Klupski 
 Panatinaikos:
 Evroliga (1): 2002.,
 Grčka liga (1): 2003.
 Grčki kup (1): 2003.
 Dinamo:
 ULEB kup (1): 2006.
 Olimpijakos:
 Evroliga (1): 2012.
 Grčki kup (1): 2012.

Reprezentativni 
 Evropsko prvenstvo:  2005.
 Svetsko prvenstvo:  2006.

Ostalo 
Lazaros je rođen u Sovjetskom Savezu, u Krasnodaru. Otac mu je Grk, a majka Ruskinja i zbog toga poseduje i rusko državljanstvo. 1990. godine sele se u Solun. 2002. godine se oženio i ima dve ćerke.

Reference

Spoljašnje veze 

 Profil na sajtu Evrolige
 Zvanični sajt lazarosa Papadopulosa

Grčki košarkaši
Košarkaši Panatinaikosa
Košarkaši Real Madrida
Košarkaši Fortituda Bologne
Košarkaši P.A.O.K.-a
Košarkaši Olimpijakosa
Košarkaški centri
Evropski prvaci u košarci (igrači)‎
Pobjednici EuroLige (igrači)